Aeolosoma decorum N.: semilineare et sesquilineare, articulis 9 ad 20, setis corporis lati- 
tudine brevioribus, subsenis, simplicibus, fasciculis in quovis articulo binis, subbipartitis. 
Inter Confervas Berolini aliquoties a me numerosissimum observatum et domi propagatum. 
Corporis forma eadem est, quam in priori specie notavimus. Tubus cibarius a bulbo 
oesophagi turgido, distincto, inermi incipit, quem sequitur oesophagus angustior, qui pone fasci- 
culorum setosorum par tertium in intestinum subito incrassatum abit. Pars intestini posterior 
sensim attenuatur, sed pone sextos setarum fasciculos aliquoties stricturam vidi, quae mediae 
tubi cibarii parti ventriculi speciem tribuit. Inter fasciculorum setosorum paria glandulas duas, 
saepe magnas, totidem fasciculis alternas vidi, quas ovario tribuere inductus sum. In medio dorso 
vas amplum, tubo cibario impositum, distinguitur, cuius motus bene conspicuus systolen et dia- 
stolen refert. Humores in hoc vase promoti hyalini sunt, aut levissime flavicant. Iuxta bulbum 
oesophagi vas dorsuale bipartitum vidi, idemque in vas ventrale abire visum est. Aliquoties ova 
magna, globosa, lineae crassa, vitrorum in quibus animalcula asservabantur parieti affixa 
reperi. Foetus his ovulis inclusi vesiculis rubris eodem modo variegati erant, quo adulta. 
Quod ad vesiculas rubras per totum corpus dispersas, magnam quidem earum variationem 
comperi, sed nunquam animalcula illis carentia vidi. Apud Cyclopes aliaque Entomostraca color 
rubellus similibus globulis et vesiculis, tanquam oleosis effici mihi visus est, sed horum magnitudinis 
variatio maior est. Apud Annulata vera tale quid nunquam vidi, sed apud Turbellaria similia 
corpuscula globosa saepius observavi. Turbella pisciculus, Derostoma leucops et alia hyalinos aut 
flavicantes tales globulos per totum corpus sparsos semper offerunt. 
Tertiam, seu alteram Berolini a me observatam speciem, Aeolosoma quaternarium vocavi 
eiusque characteres sunt: vix lineam excedens articulis subdenis, setis corporis latitudine brevio- 
ribus, subquaternis, simplicibus, fasciculis in quovis articulo quaternis, discretis. — Huius speciei 
unicum specimen vidi. Utramque formam sponte dividuam, priorem saepissime observavi. 
Pori sexuales JNaidum secundum Dugesium in undecimo ac duodecimo articulo quaerendi 
sunt, sed cum in his formis saepe nono articulo totum corpus terminetur, assertio illa pro lege 
generaliori habenda non est. In .Aeolosomatis quaternarii unico specimine ovum maturum in 
medio corpore iuxta ventriculum vidi, in reliquis ova matura non deprehendi. 
labio superiore in proboscidem stiliformem longissime producto et angu- 
stato, molli (barbato) : 
20. Pristina, Nov. Gen. (») 
/3) ocellis duobus instructa : 
•{*) proboscide frontali angustata, valde producta, molli (nec barbata) : 
21. Stylaria proboscidea. 
•f”f) labio superiori producto brevi crasso, proboscide nulla: 
22. Nais elinguis Mulier. 
Sectio III. AMPHIPORINA. 
Ore anoque oppositis, terminalibus. 
a) apertura genitali discreta nulla (aut nondum observata) : 
(') Duas liuius generis species Berolini vidi. Pristina longiseta internoscitur: setis ternis, fasciculorum pari secundo longissimo, 
proboscidem superante, uncinis septenis aut octonis. Pristina inaequalis differt: setis quaternis inaequalibus, una longissima reliquis 
brevissimis, pari secundo non diverso, uncinis subquinis subulatis. Utramque formam sponte dividuam vidi. A Stylariis praeterea ambae 
proboscide barbata differunt. 
